Den Afrikanske Landsby i Aalborg Zoo har fået nye beboere. Seks nye sabel oryx antiloper er kommet til verden.

I den store stald i Den Afrikanske Landsby er der i øjeblikket liv og glade dage, idet havens sabel oryx antiloper er nedkommet med ikke færre end 6 kalve. Kalvene og deres mødre går sammen med resten af flokken af oryxér i deres stald i Den Afrikanske Landsby og kan altså allerede nu opleves af publikum. - Som om 6 stk. ikke var nok, så forventer vi faktisk, at der er yderligere et par kalve på vej i løbet af den næste uger, siger dyrepasser Lise Andersen i en pressemeddelelse. Sabel oxry antilopen er et af verdens mest udryddelsestruede dyr og forsvandt helt fra naturen i 1980'erne. Sabel oxry antilopen kendes på det krumme horn. Og netop dette horn har gjort dem attraktive for jægere.